**Sardžina tehničkog rješenja korišćenja radio-frekvencija**

**za kopnenu radio stanicu u pomorskoj mobilnoj i vazduhoplovnoj mobilnoj službi**

Tehničko rješenje korišćenja radio-frekvencija za kopnenu radio stanicu u pomorskoj mobilnoj i vazduhoplovnoj mobilnoj službi dostavlja se u formi glavnog projekta, izrađenog od strane ovlašćenog projektanta.

Glavni projekat korišćenja radio-frekvencija sadrži sljedeće elemente:

1. opšta dokumentacija
* podaci o investitoru,
* podaci o fizičkom ili pravnom licu koje je izradilo projekat,
* rješenje o određivanju odgovornog projektanta,
* licenca, odnosno ovlašćenje za projektovanje odgovornog projektanta,
* izjava odgovornog projektanta o pridržavanju zakonskih propisa i tehničkih normativa i standarda,
1. projektni zadatak,
2. spisak relevantne zakonske regulative i primijenjenih tehničkih normativa i standarda,
3. tehničko rješenje,
4. kratak opis elektro-energetskog napajanja,
5. kratak opis radiokomunikacione opreme,
6. grafička dokumentacija i prilozi,
7. popunjena tabela sa tehničkim parametrima.

Tehničko rješenje, kao dio glavnog projekta, za kopnenu radio stanicu u pomorskoj mobilnoj i vazduhoplovnoj mobilnoj službi sadrži:

1. podatke o lokaciji radio stanice (naziv uže lokacije, opština, mapa lokacije, opis lokacije sa opisom pristupa lokaciji, geografska širina i dužina po Griniču (WGS84), nadmorska visina),
2. podatke o traženom radio-frekvencijskom opsegu, širini i broju traženih radio kanala,
3. podatke o predajniku/prijemniku (radni opseg, izlazna snaga, prag prijema),
4. opis predviđenog antenskog sistema sa karakteristikama zračenja (tip, električne karakteristike, polarizacija, azimut i elevacioni ugao glavnog snopa, pozicija),
5. proračun efektivno izračene snage (ERP) u pravcima maksimalnog zračenja,
6. predikciju prijemnog polja i prikaz geografske oblasti pokrivanja sa ucrtanom zonom servisa,
7. procjenu oblika i dimenzija zone nedozvoljenog zračenja.

Sastavni dio glavnog projekta je popunjena tabela sa tehničkim parametrima za kopnenu radio stanicu u pomorskoj mobilnoj i vazduhoplovnoj mobilnoj službi (Obrazac TRF7).